Blendnar tilfinningar eru meðal stjórnenda í grunnskólum, leikskólum, frístundaheimilum og skólahljómsveitum í Reykjavík að sögn Helga Grímssonar, forstöðumanns skóla- og frístundasviðs. Um leið og þeir hafa áhyggjur af veikindum barna og starfsmanna, sé það mikið fagnaðarefni að rakningarstarf heyri sögunni til í skóla- og frístundastarfi. Helgi segir gott fyrir börn og starfsmenn í sóttkví að vera komin í eðlilegri fasa og betri takt í námi og starfi.
Þetta var Sigurbjörg Róbertsdóttir. Róbert Jóhannsson tók saman.
Áhrifin af breyttum reglum varðandi sóttkví eru mjög misjöfn á milli starfsstöðva. Helgi segist ekki hafa fengið mikið af tölvupóstum frá stjórnendum í morgun, sem þýðir þá að líkindum að þeir hafi yfrið nóg að gera. séu með hendur sínar fullar við að leysa úr öðrum verkefnum. Nú þegar stjórnendur losna við rakningar, taki önnur verkefni við, til að mynda endurskipulagning skólastarfsins. Helgi segir nýju reglurnar þýða miklar breytingar fyrir starfsemina og eðlilegt að starfsfólk sé óöruggt í fyrstu skrefum. Búið sé að vinna í tvö ár eftir ströngum fyrirmælum og nú þurfi að læra allt upp á nýtt. Það taki sinn tíma fyrir alla, börn og foreldra, stjórnendur og allt samfélagið.
Sigurbjörg Róbertsdóttir, skólastjóri Akurskóla í Reykjanesbæ, segir starfsmenn þar tilbúna til að takast á við þetta verkefni, en skilur að margir séu kvíðnir fyrir framhaldinu.
